भारत सरकार

वित्त मंत्रालय

वित्तीय सेवाएं विभाग

**राज्‍य सभा**

**अतारांकित प्रश्न संख्या 2768**

(जिसका उत्तर 20 मार्च, 2018/29 फाल्गुन, 1939 (शक) को दिया जाना है)

**बालासोर में जीवन बीमा निगम के नए मंडल की स्थापना**

2768. श्रीमती सरोजिनी हेम्ब्रमः

क्या वित्त मंत्री यह बताने की कृपा करेंगे किः

(क) क्या सरकार ओडिशा के बालासोर में जीवन बीमा निगम के एक नए मंडल की स्थापना करने का विचार कर रही है;

(ख) यदि हां, तो तत्संबंधी ब्यौरा क्या है;

(ग) यदि नहीं, तो इसके क्या कारण हैं; और

(घ) बालासोर को अभी भी मंडल क्यों नहीं समझा जाता है जबकि बालासोर स्थित जीवन बीमा निगम की शाखा हर दृष्टि से नया मंडल बनाए जाने की पात्रता को पूरा करती है?

**उत्तर**

वित्त मंत्रालय में राज्य मंत्री (श्री शिव प्रताप शुक्ल)

**(क) और (ख):** भारतीय जीवन बीमा निगम (एलआईसी) ने सूचित किया है कि उसके पास ऐसा कोई प्रस्ताव नहीं है।

**(ग) और (घ):** एलआईसी के अनुसार, बालासोर में मंडल कार्यालय खोलने का प्रस्ताव एलआईसी के बोर्ड द्वारा अनुमोदित विस्तार नीति में यथा निर्धारित मानदण्ड को पूरा नहीं करता है।

\*\*\*\*\*